Document ID: 32011R0577

REGULAMENTUL DE PUNERE ÎN APLICARE (UE) NR. 577/2011 AL COMISIEI
din 16 iunie 2011
de modificare pentru a 149-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special, articolul 7 alineatul (1) litera (a) și articolul 7a alineatul (5),
întrucât:
(1)
Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.
(2)
La 26 mai 2011, Comitetul pentru sancțiuni al Consiliului de Securitate al Organizației Națiunilor Unite a decis să șteargă două persoane fizice de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice, iar la 12 mai a modificat șaptezeci de mențiuni de pe lista respectivă.
(3)
În plus, ca urmare a deciziei Comitetului pentru sancțiuni din 20 aprilie 2011 de a modifica trei mențiuni de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice, se impune ștergerea a încă unei mențiuni de pe listă. Comisia a adoptat Regulamentul (UE) nr. 480/2011 (2) pentru a pune în aplicare decizia din 20 aprilie 2011 a Comitetului pentru sancțiuni. Cu toate acestea, modificarea mențiunii „Benevolence International Foundation” ar trebui să fie însoțită de eliminarea mențiunii „Stichting Benevolence International Nederland” din anexa I la Regulamentul (CE) nr. 881/2002.
(4)
Prin urmare, anexa I la Regulamentul (CE) nr. 881/2002 ar trebui actualizată în consecință.
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 881/2002 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 iunie 2011.

Labels: 10
11
18
5